b'\n_START_ARTICLE_\nFranc Simoni\xc4\x8d (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nSimoni\xc4\x8d je obiskoval osnovno \xc5\xa1olo v Destrniku, gimnazijo v Mariboru in Gradcu, tu \xc5\xa1tudiral filozofijo in teologijo in bil 1832 posve\xc4\x8den v duhovnika. Slu\xc5\xbeboval je kot v kaplan v Bu\xc4\x8dkovcih (do 1840), Kri\xc5\xbeevcih pri Ljutomeru (do 1846), v Lu\xc4\x8danah (nem. Leutschach) na Koro\xc5\xa1kem (do 1850), pri predmestni fari Device Marije v Mariboru (do 1857) in kot kurat v Gaju nad Mariborom._NEWLINE_Simoni\xc4\x8da sta narodno prebudili dija\xc5\xa1ka slovovenska dru\xc5\xbeba v Gradcu in poznanstvo s A.Kremplom, ki je bil prav tako kaplan v bli\xc5\xbenji Mali Nedelji  pri Bu\xc4\x8dkovcih. Z njim se je kot\xc2\xa0\xc2\xbbgore\xc4\x8d Slovenec\xc2\xab\xc2\xa0 trudil za bolj\xc5\xa1e osnovno \xc5\xa1olstvo, prepri\xc4\x8dan, da resni\xc4\x8dno prosvetno delo uspeva le v doma\xc4\x8dem jeziku. V tem \xc4\x8dasu se je verjetno mnogo dru\xc5\xbeil tudi s P. Dajnkom in  M. Glaserjem, prek Vraza si je naro\xc4\x8dal ilirski slovar, bil je prednaro\xc4\x8dnik Kremplovih Dogodiv\xc5\xa1in, naro\xc4\x8dnik Novic in Vrazovih del, \xc4\x8dlan \xc5\xa1tajerskega zgodovinskega dru\xc5\xa1tva v Gradcu in Moherjeve dru\xc5\xbebe (1852). Kot Vrazov\xc2\xa0\xc2\xbbistinski prijatelj\xc2\xab\xc2\xa0(podpis na enem od treh pisem Vrazu), je bil\xc2\xa0\xc2\xbbjedini po\xc5\xa1ten Mu\xc5\xbe\xc2\xab, na katere se je Vraz lahko poleg kaplana E. Bratu\xc5\xa1a  in Ivana Gottweisa  obra\xc4\x8dal pri prodaji ilirskih knjig po vzhodni \xc5\xa0tajajerski._NEWLINE_V Lu\xc4\x8danah je Simoni\xc4\x8d pou\xc4\x8deval slovenske otroke vse \xc5\xa1olske predmete v sloven\xc5\xa1\xc4\x8dini; podpiral nekatere dijake in gra\xc5\xa1ko Slovensko dru\xc5\xa1tvo; sledil delu J. Matja\xc5\xa1i\xc4\x8da in  D. Trstenjaka. Se trudil za reorganizacijo \xc5\xa1olstva v nekdanjem gra\xc5\xa1kem predmestju Maribora in tu 1854 dosegel \xc5\xbeupnijsko trivialno \xc5\xa1olo. Ker je daroval ve\xc4\x8dje \xc5\xa1tevilo slovenskih in ilirskih knjig, ga je vlada kot pospe\xc5\xa1evalca slovenstva osumila panslavizma._NEWLINE_Po J. Kleinmayru spada Simoni\xc4\x8d med tiste, ki\xc2\xa0\xc2\xbbso nam podali zadnje leta molitvene knjige, dela pobo\xc5\xbenega pou\xc4\x8dnega zerna\xc2\xab\xc2\xa0(Zgod. slov. slovstva 206), pravilneje ga ocenjuje J. Glazer, ko ga \xc5\xa1teje med slovenske duhovnike, ki sicer\xc2\xa0\xc2\xbbniso bili pisatelji slovenski, vender so podpirali slovstveno gibanje.\xc2\xab'